KOMISSION ASETUS (EY) N:o 1887/2006,
annettu 19 päivänä joulukuuta 2006,
Ruotsin lipun alla purjehtivien alusten kielikampelan kalastuksen aloittamisesta uudelleen ICES-alueilla III a, III b, c, d (EY:n vedet)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetun neuvoston asetuksen (EY) N:o 2371/2002 (1) ja erityisesti sen 26 artiklan 4 kohdan,
ottaa huomioon yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93 (2) ja erityisesti sen 21 artiklan 3 kohdan,
sekä katsoo seuraavaa:
(1)
Yhteisön vesialueilla ja yhteisön aluksiin sellaisilla muilla vesialueilla, joilla sovelletaan saalisrajoituksia, sovellettavien eräiden kalakantojen ja kalakantaryhmien kalastusmahdollisuuksien ja niihin liittyvien edellytysten vahvistamisesta vuodeksi 2006 22 päivänä joulukuuta 2005 annetussa neuvoston asetuksessa (EY) N:o 51/2006 (3) säädetään kiintiöistä vuodeksi 2006.
(2)
Ruotsi ilmoitti 6 päivänä lokakuuta 2006 komissiolle asetuksen (ETY) N:o 2847/93 21 artiklan 2 kohdan mukaisesti lopettavansa lippunsa alla purjehtivien alusten kielikampelan kalastuksen ICES-alueiden III a, III b, c, d vesillä 6 päivästä lokakuuta 2006.
(3)
Komissio antoi 1 päivänä marraskuuta 2006 asetuksen (ETY) N:o 2847/93 21 artiklan 3 kohdan ja asetuksen (EY) N:o 2371/2002 26 artiklan 4 kohdan mukaisesti asetuksen (EY) N:o 1631/2006, jolla kielletään Ruotsin lipun alla purjehtivilta tai Ruotsissa rekisteröidyiltä aluksilta kielikampelan kalastus ICES-alueiden III a, III b, c, d vesillä kyseisestä päivästä alkaen.
(4)
Komission Ruotsin viranomaisilta saamien tietojen mukaan tietty määrä kielikampelaa on edelleen käytettävissä Ruotsin kiintiössä ICES-alueilla III a, III b, c, d. Sen vuoksi olisi sallittava Ruotsin lipun alla purjehtivien tai Ruotsissa rekisteröityjen alusten kielikampelan kalastus kyseisillä vesillä.
(5)
Jotta kyseinen määrä kielikampelaa voitaisiin pyytää ennen kuluvan vuoden loppua, luvan olisi tultava voimaan 24 päivänä marraskuuta 2005.
(6)
Sen vuoksi olisi kumottava komission asetus (EY) N:o 1631/2006 24 päivästä marraskuuta 2006,
ON ANTANUT TÄMÄN ASETUKSEN:
1 artikla
Kumoaminen
Kumotaan asetus (EY) N:o 1631/2006.
2 artikla
Voimaantulo
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 24 päivänä marraskuuta 2006.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä joulukuuta 2006.